Hljómsveitin Andvaka hefur gefið út sína fyrstu plötu , Andvana . Að sögn sveitarinnar er platan sem er í þremur hlutum , hugsuð sem sálmur einstaklings sem fer í gegnum miklar breytingar á tímum myrkurs , depurðar og svefnleysis , en kemst á endanum að ljósinu . Er þetta allt í anda sveitarinnar sem kennir sig við melankólískt jarðarfararokk . Hægt er að nálgast plötuna á vefsíðu sveitarinnar , andvaka.bandcamp.com , og á öllum helstu streymisveitum .